RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet nr. 5/2001

INDHOLDSFORTEGNELSE

1. Tillægs- og ændringsbudgettet (TÆB) nr. 1/2001

2. Den generelle udvikling i de månedlige udgifter

3. Foreløbigt bevillingsforbrug

4. Kommentarer

5. Konklusioner

BILAG 1: Ændring af udgiftsprofilen for regnskabsåret 2001

1. Indledning

2. Beregningsmetode

BILAG 2: Profil 2001 - TÆB - Kumulerede procentsatser

1. Tillægs- og ændringsbudgettet (TÆB) nr. 1/2001

Proceduren for vedtagelse af TÆB nr. 1/2001 blev afsluttet den 28. februar 2001. På dette TÆB opføres de supplerende BSE-relaterede udgifter på 971 mio. EUR, som er en følge af den markedsstøtte til oksekød, som blev vedtaget efter de beslutninger, der blev truffet af Rådet (landbrug) den 4. december 2000. De vigtigste budgetposter, som er omfattet af TÆB, er:

- de yderligere udgifter, der blev besluttet i december af Rådet (landbrug), og som vedrører destruktionsordningen for dyr over 30 måneder (budgetpost B1-2129: 700 mio. EUR)

- intervention i forbindelse med offentlig oplagring af oksekød (budgetpost B1-2111 til 2114: 238 mio. EUR) og

- medfinansiering af BSE-tester (budgetpost B1-2129: 33 mio. EUR).

Forordningen om budgetdisciplin kræver, at Kommissionen ajourfører omregningskursen, når der er tale om et TÆB, der berører udgiftsområde 1 i de finansielle overslag. I henhold til disse bestemmelser er omregningskursen blevet ændret til 1 EUR = 0,87 $, hvorimod budgettet for 2001 er baseret på en vekselkurs på 1 EUR = 0,91 $. Denne nye vekselkurs har derfor medført en nedskæring af bevillingerne med 245 mio. EUR, fordelt på følgende vis:

- Kapitel B1-10:Markafgrøder

- Kapitel B1-11: Sukker og isoglucose

- Kapitel B1-14: Spindplanter (bomuld)

- Kapitel B1-18: Andre sektorer eller vegetabilske produkter (ris)

- Kapitel B1-31: Fødevareprogrammer (fødevarehjælp)

- Kapitel B1-32: POSEI-programmer // 178 mio. EUR

22 mio. EUR

24 mio. EUR

16 mio. EUR

4 mio. EUR

1 mio. EUR.

De supplerende bevillinger beløber sig således til 726 mio. EUR efter fradrag af besparelserne på 245 mio. EUR, som er opnået på grund af vekselkursen EUR/$.

De ajourførte bevillinger for budgettets udgiftsområde 1 udgør 44 023,7 mio. EUR (inkl. et beløb på 40 mio. EUR under kapitel B0-40) [1].

[1] Heri er ikke medregnet en bevilling på 500 mio. EUR opført under den monetære reserve (B1-6).

Bevillingerne

- i underudgiftsområde "Udgifter til den fælles landbrugspolitik bortset fra udvikling af landdistrikterne" (benævnt underudgiftsområde 1a, der omfatter afsnittene B1-1 til B1-3) beløber sig til 39 528,7 mio. EUR. Dette er 506,3 mio. EUR under det loft, som blev fastsat ved den interinstitutionelle aftale den 6. maj 1999 [2]

[2] Interinstitutionel aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren (1999/C 172/01).

- i underudgiftsområde "Landdistrikternes udvikling og ledsageforanstaltninger" (benævnt underudgiftsområde 1b, der omfatter afsnit B1-4) forbliver uændrede og beløber sig således til 4 449,50 mio. EUR, et beløb, der er lig med det loft, som blev fastsat ved den interinstitutionelle aftale.

De 40 mio. EUR, der er opført under kapitel B0-40 "Formålsbestemte reserver", vil først være disponible efter en overførsel. De afsættes under kapitel:

>TABELPOSITION>

2. DEN GENERELLE UDVIKLING I DE MÅNEDLIGE UDGIFTER

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 2000 til 31. marts 2001.

Desuden er udarbejdelsen af udgiftsprofilen blevet justeret, hvad angår visse budgetposter i TÆB nr. 1/2001. Kommentarerne hertil findes i bilaget til nærværende rapport.

2.1. Underudgiftsområde 1a "Udgifter til den fælles landbrugspolitik bortset fra landdistrikternes udvikling"

>TABELPOSITION>

2.2. Underudgiftsområde 1b "Udvikling af landdistrikter og ledsageforanstaltninger"

>TABELPOSITION>

3. FORELØBIGT BEVILLINGSFORBRUG

Det foreløbige bevillingsforbrug for de fem første måneder i regnskabsåret 2001 er vist i følgende tabel:

>TABELPOSITION>

4. KOMMENTARER

4.1. Bevillingsforbruget i maj 2001

Forbruget af bevillinger under budgettets udgiftsområde 1 udgør for maj 2001 (medlemsstaternes udgifter fra 16. oktober 2000 til 31. marts 2001) 29 331,6 mio. EUR, dvs. 67% af bevillingerne. Udgifterne ligger:

- for underudgiftsområde 1a (udgifter til den fælles landbrugspolitik bortset fra landdistrikternes udvikling) 842,3 mio. EUR under indikatoren

- for underudgiftsområde 1b (landdistrikternes udvikling og ledsageforanstaltninger) 512,1 mio. EUR under indikatoren.

4.2. Valutafaktorer

4.2.1. Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en stor del af eksportrestitutionerne for landbrugsprodukter, bl.a. for korn og sukker, og for nogle former for intern støtte, såsom støtte til bomuld, afhænger udgiftsniveauet af udviklingen i dollarkursen.

I henhold til Rådets forordning om budgetdisciplin (Rådets forordning (EF) nr. 2040/2000 af 26.9.2000) blev TÆB nr. 1/2001 udarbejdet på grundlag af en middelvekselkurs på 1 EUR = 0,87 $.

4.2.2. Dobbeltkursernes virkning

Udgifterne som følge af dobbeltkursen blev anslået til 77 mio. EUR for EUGFL, Garantisektionen.

4.3. Markedsfaktorer

4.3.1. Underudgiftsområde 1a

For underudgiftsområde 1a skyldes tre fjerdedele af underforbruget (- 636 mio. EUR) af budgetmidlerne i forhold til indikatoren de animalske produkter. Nedenfor gives der en detaljeret redegørelse pr. kapitel for de betydeligste forskelle:

Kapitel B1-11: Sukker // Forskel: - 120 mio. EUR (-7,0%)

// (Udgifter : 777 mio. EUR)

(Indikator : 897 mio. EUR)

Underforbruget i forhold til indikatoren skyldes, at den sukkermængde, der blev eksporteret indtil udgangen af februar 2001, var lig med 80% af den mængde, der skulle eksporteres indtil denne periode af året. Den gennemsnitlige restitutionssats, der er blevet anvendt siden budgetårets begyndelse, var desuden lig med 95% af den restitutionssats, der blev antaget ved udarbejdelsen af budgettet for 2001.

Kapitel B1-12: Olivenolie // Forskel: -77 mio. EUR (-3,1%)

// (Udgifter : 2 062 mio. EUR)

(Indikator : 2 139 mio. EUR)

Profilen for dette år blev baseret på rytmen i udbetalingerne for 2000. Underforbruget skyldes, at selv om Italien har fremrykket udbetalingen af næsten hele produktionsstøtten for olivenolie for produktionsåret 1999/2000, er udbetalingen af forskud på produktionsstøtten stadig forsinket i EL, E, F og P.

Dette underforbrug bør for udbetalingen af produktionsstøtten for produktionsåret 1999/2000 reguleres som led i betalingen af den resterende støtte. Den samlede gennemførelse af produktionsstøtten vil dog kunne føre til, at de disponible bevillinger overskrides på grund af de forsinkede udbetalinger af støtten for produktionsåret 1998/99 i EL og E.

Kapitel B1-14 : Spindplanter og silkeorme // Forskel: -87 mio. EUR (-10,5%)

// (Udgifter : 571 mio. EUR)

(Indikator : 658 mio. EUR)

Underforbruget skyldes, at forskuddene på støtten blev nedsat indtil december 2000 på grund af de høje bomuldspriser på verdensmarkedet. Derfor ligger de udgifter, som er anført på budgettet, under indikatoren.

Kapitel B1-16: Vinprodukter // Forskel: + 90 mio. EUR (+ 7,8%)

// (Udgifter : 394 mio. EUR)

(Indikator : 304 mio. EUR)

Overskridelsen af indikatoren skyldes, at indikatoren for destillation af bordvin til markedet for konsumalkohol (ny foranstaltning, der blev indført ved reformen af vinmarkedet i 1999) blev udarbejdet på lineær basis for en periode på ti måneder fra januar 2001. På grund af en stigning i produktionen af bordvin har medlemsstaterne fremskyndet deres procedurer vedrørende gennemførelsen af denne foranstaltning. Destillationerne til markedet for konsumalkohol havde faktisk allerede fundet sted i november 2000, da de første beløb blev udbetalt til Spanien, Italien og Tyskland.

På nuværende tidspunkt af budgettets gennemførelse er det uvist, hvor store udgifterne bliver indtil regnskabsårets udgang. På den ene side er de store mængder vin, som skal destilleres, en faktor, der fører til stigende udgifter. På den anden side vil udgifterne eventuelt blive mindre end forventet, da dette er det første år, hvor omstruktureringsordningen anvendes. Medlemsstaterne skal inden den 30. juni 2001 give oplysninger om gennemførelsen af denne foranstaltning.

Kapitel B1-21: Oksekød // Forskel: - 636 mio. EUR (-9,1%)

// (Udgifter : 2 987 mio. EUR)

(Indikator : 3 623 mio. EUR)

Underforbruget i forhold til indikatoren giver anledning til følgende bemærkninger, hvad angår særforanstaltningerne:

Eksportrestitutioner:

De var lavere på grund af nedgangen i eksporten, som kun nåede op på 56% af eksporten i forrige regnskabsår, efter at eksportmarkederne for oksekød blev lukket.

Offentlig interventionsoplagring i oksekødssektoren:

De finansielle virkninger pr. 31.3.2001 kan sandsynligvis henføres til opkøb ved licitation på ca. 19 000 t i løbet af perioden indtil den første uge i januar 2001. Ved udgangen af januar 2001 var der blevet opkøbt på 43 000 t oksekød, og ved udgangen af februar 2001 var man nået op på 76 000 t oksekød. Disse opkøb er endnu ikke opført på EUGFL's regnskaber.

Oksekødspræmie:

Indikatoren for oksekødspræmierne blev oprindelig fastsat ud fra den antagelse, at medlemsstaterne ville betale forskud på præmierne til den forhøjede sats på 80%, som blev indført i december 2000. Denne antagelse har ikke holdt stik i praksis, hvilket medlemsstaternes betalingsrytme vidner om. Derfor baseres indikatoren fremover atter på treårsgennemsnittet for de vigtigste præmier. Til trods for disse justeringer udbetales slagtepræmien fortsat langsomt på grund af de lave priser og det ustabile marked og på det seneste ligeledes på grund af restriktionerne for flytning af dyr, som har tvunget landbrugerne til at beholde deres dyr på bedriften.

Ekstraordinære støtteforanstaltninger:

- Det Forenede Kongerige har meddelt betalingsforsinkelser.

BSE-foranstaltninger:

- Budgetgennemførelsen af disse foranstaltninger er af ringe betydning for øjeblikket. Ifølge medlemsstaternes overslag begynder de først at opgive betydelige udgifter fra maj 2001.

På nuværende tidspunkt ser det på grundlag af medlemsstaternes rapporter ud til, at gennemførelsen af ordningen for opkøb til destruktion bliver mindre end forventet. Det skønnes derfor, at udgifterne fortsat vil ligge under overslaget i TÆB, og det er meget sandsynligt, at der vil kunne opnås besparelser på denne budgetpost.

Kapitel B1-30: Varer uden for bilag I // Forskel: + 36 mio. EUR (+ 8,6%)

// (Udgifter : 231 mio. EUR)

(Indikator : 195 mio. EUR)

Overskridelsen af indikatoren skyldes en stigning i anvendelsen af skummetmælkspulver (IRL, NL), sødmælkspulver (IRL, NL), sukker (NL, UK, D, E), korn og ris (F, NL) samt smør (B, NL, D).

I betragtning af, at en stor del af betalingerne vedrørte afviklingen af sager fra det gamle produktionsår til en højere restitutionssats end den nugældende, burde den konstaterede positive forskel kunne opretholdes indtil regnskabsårets udgang.

Kapitel B1-32: POSEI-programmer // Forskel: -20 mio. EUR (-7,7%)

// (Udgifter : 92 mio. EUR)

(Indikator : 112 mio. EUR)

Underforbruget i forhold til indikatoren skyldes primært, at der er forsinkelser i Frankrig med hensyn til gennemførelsen af POSEIDOM-programmet.

Kapitel B1-39: Andre foranstaltninger // Forskel: + 27 mio. EUR (+ 6,6%)

// (Udgifter : 271 mio. EUR)

(Indikator : 244 mio. EUR)

Overskridelsen af indikatoren skyldes delvis Det Forenede Kongerige, Irland og Sveriges udbetalinger af restbeløbene for henholdsvis første og anden rate i forbindelse med disse foranstaltninger samt Det Forenede Kongeriges udbetalinger vedrørende den endelige ordning. Endvidere udbetalte Italien et beløb på 6 mio. EUR til ordningen før 1999.

Man kan forvente en overskridelse af bevillingerne for dette kapitel ved udgangen af regnskabsåret, navnlig på grund af de betydelige revalueringer, som Det Forenede Kongerige og Sverige foretog i løbet af 2000.

4.3.2. Underudgiftsområde 1b

Kapitel B1-40: Landdistrikternes udvikling // Forskel: - 512 mio. EUR (-11,4%)

// (Udgifter : 1 217 mio. EUR)

(Indikator : 1 729 mio. EUR)

Underforbruget i forhold til indikatoren skyldes, at hovedparten af medlemsstaterne bortset fra Portugal har udbetalt mindre beløb end forventet for marts 2001. Desuden er det konstateret, at medlemsstaterne fortsat regelmæssigt anvender de gamle foranstaltninger snarere end de nye foranstaltninger, som er omfattet af dette kapitel for 2000. Især gør følgende sig gældende:

- for førtidspensionering (B1-403): næsten alle udgifterne vedrørte foranstaltninger under den gamle ordning

- for foranstaltninger vedrørende miljøvenligt landbrug (B1-405): 82% af udgifterne vedrørte foranstaltninger under den gamle ordning

- for skovbrug (B1-407): 60% af udgifterne vedrørte foranstaltninger under den gamle ordning.

5. KONKLUSIONER

5.1. Bevillingsforbruget pr. 31.5.2001 for underudgiftsområde 1a

Bevillingsforbruget pr. 31. maj 2001 (medlemsstaternes udgifter fra 16. oktober 2000 til 31. marts 2001) er på 28 114,2 mio. EUR, dvs. 71% af bevillingerne.

Udgifterne ligger 840 mio. EUR under indikatoren. De konstaterede forskelle mellem det faktiske udgiftsniveau og indikatoren er således på samme niveau som den foregående måned. Forskellene skyldes, at medlemsstaternes betalingsrytme af de ovennævnte årsager afviger fra den, der er antaget i forbindelse med indikatoren. I visse tilfælde, som allerede er kommenteret i rapporten, forventes det dog, at denne forskel vil kunne opretholdes indtil regnskabsårets udgang.

5.2. Bevillingsforbruget pr. 31.5.2001 for underudgiftsområde 1b

Bevillingsforbruget pr. 31. maj 2001 (medlemsstaternes udgifter fra 16. oktober 2000 til 31. marts 2001) er på 1 217,4 mio. EUR, dvs. 27% af bevillingerne.

Udgifterne ligger 512 mio. EUR under indikatoren. De konstaterede forskelle mellem det faktiske udgiftsniveau og indikatoren er stigende i forhold til den foregående måned. Det er dog for tidligt at konkludere, at denne negative forskel vil kunne opretholdes indtil regnskabsårets udgang. Det er altid muligt, at udgifterne vil kunne "udligne" noget af forskellen over de kommende måneder.

BILAG 1 ændring af udgiftsprofilen for regnskabsåret 2001

1. Indledning

Budgetmyndigheden godkendte i februar 2001 TÆB nr. 1/2001, der omfatter ændringer af bevillingerne til et beløb af 726 mio. EUR.

Profilen blev ikke ændret for de budgetposter, hvor bevillingerne blev nedsat som følge af euroens udvikling.

Profilen i kapitel B1-21 og B1-33, hvor bevillingerne blev forøget, vil blive ændret.

2. Beregningsmetode

2.1. Kapitel 21 - Oksekød

B1-2111 - Tekniske udgifter til offentlig oplagring

B1-2112 - Finansielle udgifter til offentlig oplagring

I betragtning af de første interventionsopkøb i december og fristerne for indlagring og bogføring er profilen opbygget lineært mellem februar og oktober.

B1-2114 - Nedskrivning af lagrene

I betragtning af de første interventionsopkøb i december og en koncentration af opkøbene i begyndelsen af interventionsperioden som følge af det matte marked er profilen opbygget på følgende måde: 20% i februar, 20% i marts og lineært mellem april og oktober.

B1-2120 - Ammekopræmier

B1-2122 - Særlige præmier

I modsætning til Kommissionens antagelser anvender de fleste medlemsstater ikke muligheden for forskudsbetaling. Derfor genoprettes den klassiske profil, hvor der tages hensyn til de tre år.

B1-2129 - Andet

Under hensyntagen til, at det drejer sig om en ny foranstaltning (Kommissionens forordning (EF) nr. 2777/2000 af 18. december 2000 om ekstraordinære støtteforanstaltninger for oksekødsmarkedet), der gælder fra den 1. januar 2001 til den 30. juni 2001, og i betragtning af fristerne for at foretage betalingerne er profilen opbygget lineært mellem marts og oktober.

3. Kapitel 33 - Veterinær- og plantesundhedsforanstaltninger

B1-330 - Programmer for udryddelse og overvågning af dyresygdomme

B1-331 - Andre foranstaltninger på veterinærområdet

B1-332 - Veterinærnødfonden

B1-333 - Planteværn

B1-339 - Andet

Da der er tale om direkte betalinger, blev profilen udarbejdet på grundlag af de forventede udgifter for 2001.

>TABELPOSITION>